**Erasmus+ KA1 mobilitási projektek – 2023/2024-es tanév**

**Egyéni beszámoló - munkatársak**

A résztvevő adatai

|  |  |
| --- | --- |
| Név | Égető Márta |
| Beosztás, oktatott tantárgyak (ha releváns) | oktató |
| Intézmény | Szegedi SZC Krúdy Gyula Szakképző Iskola |

A projekt adatai:

|  |  |
| --- | --- |
| Hivatkozási szám (projektkód): | 2023-1-HU01-KA121-VET-000130981 |

A mobilitás adatai

|  |  |
| --- | --- |
| Mobilitás típusa | kurzus |
| Továbbképzés címe | Fluency and English Language Development |
| Fogadó intézmény neve | Executive Training Institute, Malta ESE Building, Paceville Avenue, St Julians, STJ 3103, Malta |
| Fogadó intézmény típusa(nem helyes törlendő) | * oktatási intézmény
 |
| Fogadó ország | Málta |
| Munkanyelv | angol |
| Mobilitás időtartama | 2024. május 27 -tól május 31 -ig5 nap (munkanapok száma)2 nap (utazási napok száma) |

A résztvevő feladatai a mobilitás előtt

**Kérjük, röviden mutassa be, hogyan készült fel a mobilitásra.**

|  |
| --- |
| Az iskola projektkoordinátorának jeleztem részvételi szándékomat, majd megterveztük az utazás részleteit, időpontját, módját.Történelemtanárként mindig nagyon érdekesnek tartottam Málta sajátos történelmi szerepét Földközi-tenger medencéjében. Málta kulturális értékeit, a lovagrend szerepét, így közelről is tanulmányozhatom, és a megszerzett ismereteket beépíthetem a tantárgyamba. Három kollégámmal jelentkeztünk, felvettük a kapcsolatot a máltai kapcsolattartóval. A kiutazásig folyamatos volt a kommunikáció a máltai koordinátorral, aki praktikus tanácsokkal látott el. Elvégeztem a kiutazással kapcsolatos teendőket. Megszerveztük a szállást, a kulturális programokat. Olvastam Vallettáról és Sliemáról, próbáltam megismerni a kiutazásunk célpontját.A kiutazásban nagymértékben motivált az angol nyelv ismeretének elsajátítása. Én abszolút kezdő szinten voltam, mivel a német nyelvet ismerem. Ugyanakkor már régóta terveztem az angol nyelvtanulást. Az angol világnyelv, megkerülhetetlen. A diákjaim is sok angol eredetű szót használnak, már beépült a szókincsükbe. A velük való kommunikáció, a generációs különbségek áthidalása szempontjából is fontos, hogy legalább alapfokon tudjam használni a nyelvet. Életünk minden területén találkozhatunk az angol nyelvvel, ezért fontos volt számomra, hogy a német mellett az angol nyelv se legyen teljesen ismeretlen számomra.Kiutazásom előtt már próbáltam néhány alapmondatot elsajátítani, ennek érdekében rövid szituációkat bemutató videókat néztem angolul, illetve oktatóanyagokat olvastam, használtam az OLS-felületét.Fontosnak tartom, hogy a nyelven keresztül tudjam megismerni más nemzetek szokásait, gondolkodásmódját. Könnyebben tudjak kapcsolatot teremteni és fenntartani. |

Tanulási eredmények

**Az elvárt tanulási eredmények meghatározása a mobilitás tervezési szakaszában (pályázat)**

|  |
| --- |
| Az angol nyelvet alapszinten elsajátítom, hétköznapi szituációkban könnyebben eligazodom, a beszédkészséget alapszinten megszerzem. A nyelvi készségeimet, a szóbeli kommunikációmat fejlesztem. Bátran, nagyobb önbizalommal tudok megszólalni, beszélni. Nyelvtani ismereteimet bővítem, szókincsemet fejlesztem, a megfelelő kiejtést angol nyelvi környezetben szerzem meg. Az idegen nyelvi környezetben sikerül a pontosabb hallás utáni értést és a bátrabb, önálló kommunikációt elérnem. A tanítás során használt digitális eszközöket, szoftvereket az angol kifejezések ismeretében hatékonyabban használom. Málta kulturális örökségét autentikus nyelvi környezetben ismerem meg. Az elvárt tanulási eredményeket a Learning Agreement angol nyelvű Képzési Megállapodás is tartalmazta: * Interperszonális kommunikációs készségek fejlesztése
* Általános nyelvi készségek fejlesztése
* Nyelvtani, szókincsbeli és kiejtés javítása
* Gyakorlati kommunikációs készségek javítása
* Nyelvtanulási készségek és módszerek javítása megfigyelés és személyes tapasztalat révén
 |

**A tanulási eredmények értékelése a mobilitás után**

|  |  |
| --- | --- |
| Mit tanult, tapasztalt, sajátított el a mobilitás alatt? Miben fejlődött? | Elsősorban az angol nyelv alapszinten való elsajátítása történt meg, de a nyelvi készségek fejlődése mellett szakmai fejlődést is jelentett. Rálátásom lett a máltai oktatási rendszerre. Gyakorlatközpontú, kreativitást igénylő, a beszédkészség fejlesztésére épülő feladattípusokat ismerhettem meg, amelyeket a saját óráimon is tudok hasznosítani. Kevésbé a nyelvtani ismeretekre, sokkal inkább a szókincs fejlesztésére épülő óráink voltak. Hallás utáni szövegértési és fordítási feladatokat kaptunk. Fejlődött a szövegértésem, a beszédkészségem, a szókincsem, hiszen rá voltam kényszerülve, hogy nemzetközi környezetben, lengyel párommal csak angolul szólaljak meg.A máltai tanárommal és a lengyel csoporttársammal való beszélgetések fejlesztették az együttműködési, a kommunikációs és a szociális kompetenciáim. A látóköröm szélesedett a más kultúrák megismerésének köszönhetően. Fejlődött a nyitottságom, és rugalmasabb lett a gondolkodásom. Módszertani szempontból is fejlődtem: sok videót néztünk, hallás után kellett értelmeznünk, majd a videókhoz tartozó szövegértési feladatlapot töltöttünk ki, amit közösen beszéltünk meg a csoporttársammal. Ezt a módszert alkalmazni fogom a magyar nyelv óráimon is, nemcsak az olvasott szöveg értésére fektetek hangsúlyt.  |
| Mennyire teljesültek az előzőleg meghatározott célkitűzései? | Az elvárásaimnak megfelelően teljesültek a célkitűzéseim, mivel a kezdő csoportban ketten voltunk, maximális odafigyelést, egyéni fejlesztést, személyre szabott, differenciált feladatokat kaptunk. Számos olyan alkalom volt, amikor angolul kellett kommunikálnom: ügyintézés a nyelviskolában, beszélgetés a lengyel csoporttársammal. Eleinte gátlásokkal, de később egyre magabiztosabban tudtam angol nyelven megszólalni, egyszerűbb mondatokat összeállítani. Örömmel töltött el, hogy meg tudtam értetni magam. A tanórákon a csoporttársammal sokszor mutogatva, fordító alkalmazásokkal próbáltunk beszélni egymással. Meggyőződtem arról, hogy a motiváció és kreativitás hangsúlyos tényezője a nyelvtanulási folyamatnak.Más gondolkodásmóddal és perspektívákkal ismerkedtem meg. Az elfogadóképességem, az empátiám fejlődött. A mobilitás során eltöltött idő segített megérteni és értékelni egy másik népet és hagyományainak sokféleségét. Megismertem egy másik kultúrát, más népek szokásait. Fejlődött az alkalmazkodóképességem, mind a nyelviskola, mind egy másik ország szabályaihoz. |
| A tapasztalatok milyen előnyt jelentenek a hazai előmenetele/további munkája során? | Élményekben és tapasztalatokban gazdagon tértem haza. A képzésen nemcsak az angol nyelv alapjait és új tanítási módszereket ismertem meg, hanem jobban megismertem saját magamat is. Pedagógiai képességeim fejlődtek egyrészt megfigyelés, másrészt a megszerzett tapasztalatok révén. Többek között a helyzetfelismerési, alkalmazkodási képességem, a problémamegoldó gondolkodásom, a nyelvi tudásom. Mindezek előnyt jelentenek a munkám során, a diákok motiválásában, nyelvi és logikai gondolkodásuk fejlesztésében. Megtapasztaltam a játékos tanulás hatékonyságát, és ezt szeretném továbbadni a saját óráimon is. |
| Milyen új ismeretekre tett szert a fogadó intézmény országának, kurzus esetén a többi résztvevő országának oktatási rendszeréről, kultúrájáról? | Megismertem a máltai nyelvoktatás szerkezetét. Gyakorlatorientált, beszédközpontú, életszerű helyzeteket állítanak a középpontba. Arra törekednek, hogy valós szituációk alapján szerezzenek a tanulók kommunikációs rutint. Érdekes tapasztalat számomra, hogy mennyire tanuló- és pedagógusközpontú ott az oktatás.A lengyel csoporttárs segítségével pedig a lengyel iskolarendszerbe is bepillantást nyertem. A szakmai kapcsolati hálómat tudtam bővíteni, jó gyakorlatokat átvenni. Lehetőség nyílt több ország tanáraival elbeszélgetni, megismerkedni. Ezek az ismeretségek, frissen kötött kapcsolatok lehetőséget nyújtanak hálózatépítésre, nemzetközi kapcsolatok kiépítésére.A máltai multikulturális sokszínűség, a világ minden részéről érkező sok ember óriási élmény volt. Málta történelme az ókorra tekint vissza, az erről megszerzett ismeretekkel, az általam készített fényképekkel tudom szemléltetni, színesíteni, élménydúsabbá tenni a történelemóráimat.  |

**Hogyan alkalmazhatóak a mobilitás során megszerzett tanulási eredmények a saját munkámban, illetve a küldő intézmény gyakorlatában?**

(A terjesztésre, beépítésre vonatkozó tervek.)

|  |
| --- |
| Intézményünkben rendszeresen megfordulnak az Erasmus+ program keretében külföldi kollégák, diákok, így a velük való kommunikációban jobban részt tudok venni, személyesen megismerhetem őket, tapasztalatokat tudunk cserélni.A megszerzett tapasztalatokat, jó gyakorlatokat megosztom a kollégáimmal, és beépítem a mindennapi munkámba. Diákjaimmal gyakoroltatom a hallott szöveg értését magyar nyelv órákon, ezzel nemcsak az írásbeli, hanem a szóbeli szövegértésre is hangsúlyt fektetve. A digitális kompetenciám is fejlődött az angol kifejezések megismerésének köszönhetően, ezzel az óráim színesebbé váltak módszertanilag.Osztályfőnökként is tudom segíteni azokat a diákokat, akiket érdekel az Erasmus, és a saját tapasztalataim átadásával is tudom népszerűsíteni a programot, segíteni felkészülésüket a programban való részvételre. Iskolánk pályaorientációs rendezvényein is tudom segíteni tapasztalataimmal a program megismertetését. |

**A továbbképzés programja: az angol nyelvi kurzuson való részvétel programja napi lebontásban**

|  |
| --- |
| **2024. május 27. hétfő**9-10,30: nyelvi szint felmérése, bemutatkozás, egymás megismerése10,45-12,30: beszélgetés, téma az utazás 12,30-13,00: ebéd13,00-14,45: oktatási rendszerek összehasonlítása**2024. május 28. kedd**9-10,30: beszédkészség fejlesztése, páros és önálló munka10,45-12,30: helyzetgyakorlatok 12,30-13,00: ebéd13,00-14,45: nyelvi készség fejlesztése, nyelvtani ismeretek15 órától: kulturális program, városnézés Vallettában a nyelviskola szervezésében**2024. május 29. szerda**9-10,30: angol kiejtés gyakorlása, olvasott szöveg értése10,45-12,30: beszélgetés a máltai kultúráról 12,30-13,00: ebéd13,00-14,45: nyelvi készség fejlesztése, nyelvtani ismeretek**2024. május 30. csütörtök**9-10,30: angol kiejtés gyakorlása, szókincs fejlesztése10,45-12,30: különböző országok sajátosságainak megismerése 12,30-13,00: ebéd13,00-14,45: nyelvi készség fejlesztése, nyelvtani ismeretek**2024. május 31. péntek**9-10,30: nyelvi készség fejlesztése, nyelvtani ismeretek, létigék használata10,45-12,30: nyelvtani ismeretek, nyelvtani szerkezetek 12,30-13,00: ebéd13,00-14,45: összefoglalás, összegzés15,00-19,00: nyelviskola által szervezett programon való részvétel (Rabat, Mdina) angol nyelvű idegenvezetéssel |

Dátum: Szeged, 2024. 10. 07.

 résztvevő aláírása